Решение на Общия съд от 27 септември 2018 г. — Wilhelm Sihn jr./EUIPO – in-edit (Camele’on)
(Дело T-472/17)1
(Марка на Европейския съюз — Производство по възражение — Заявка за фигуративна марка на Европейския съюз „Camele’on“ — По-ранни международна и национална словни марки „CHAMELEON“ — Относително основание за отказ — Липса на сходство — Липса на вероятност от объркване — Член  8, параграф 1, буква б) от Регламент (ЕО) № 207/2009 [понастоящем член  8, параграф 1, буква б) от Регламент (ЕС) 2017/1001])
Език на производството: английски
Страни
Жалбоподател: Wilhelm Sihn jr. GmbH & Co. KG (Niefern-Öschelbronn, Германия) (представител: H. Twelmeier, avocat)
Ответник: Служба на Европейския съюз за интелектуална собственост (представител: P. Sipos)
Друга страна в производството пред апелативния състав на EUIPO, встъпила в производството пред Общия съд: in-edit Sàrl (Mondorf-les-Bains, Люксембург)
Предмет
Жалба срещу решението на четвърти апелативен състав на EUIPO от 25 май 2017 г. (преписка R 570/2016-4), постановено в производство по възражение със страни Wilhelm Sihn jr. и in-edit.
Диспозитив
Отхвърля жалбата
Осъжда Wilhelm Sihn jr. GmbH & Co. KG да заплати съдебните разноски.
____________
1 ОВ C 330, 2.10.2017 г.